Aarhuus Stifts-Tidende, 1836-12-13
Orkanen den 29de Novbr. De sørgeligste Efterretninger indløbe endnu bestandig om de skrækkelige Ødelæggelser som denne Orkan, den frygteligste og meest udstrakte i hele dette Aarhundrede, har anrettet allevegne paa sin vidtudbredte Fart, og hvormed der menes at have været forbundet et stærkt Jordskjælv, et eller andet fjerntliggende Landstrøg, som vi maaskee først om en Maanedstid eller mere ville faae Kundskab om. Ved London vare over 200 Færgebaade slagne istykker mod Steenbroerne, Strømkjæden var sprunget og alle bag samme liggende Skibe kastede mod hverandre, og mangfoldige sønderslagne. Vandet paa Themsen havde seet ud som om det kogte og Skummet spredt sig vidt omkring som en tyk Røg St. Paulskirkens Taarn vaklede, to Fyrtaarne styrtede om, og mange Bygninger fristede samme Skjebne. Havneværkerne ere paa flere Steder underminerede, mange Mennesker ere ihielslagne under Husenes Ruiner, og en stor Lykke var det, at kun 5 Mennesker, sloges ihiel paa Børsen, da lige i Middagsstunden, nogle Bjælker reves ned, og bragte hele den store Kjøbmandsforsamling til at flygte. Hospitalerne ligge fyldte med lemlæstede Mennesker. J Dover og Plymouth troede Jndvaanerne at det var den yderste Dag, og Alt styrtede ud af Husene, for ikke at begraves under Ruinerne. J Plymouth blev en Kirke styrtet om. Som noget Uhørt meldes, at et Krigskib som laae for Anker, havde mistet alle sine Master, Fra alle Kanter, ja fra over hundrede Stæder, læses de rædsomste Skildringer om de skete Ulykker. Engellands sydlige og sydvestlige Kyst vare dedækkede med Skibsvrag Allene i Bristolkanalen vare 7 Skibe totalt forgaaede. Jkke mindre sørgelige lyde Beretningerne fra Holland. Schelden havde med Tordenbrag kastet Bølgerne ind over Bliessingens høie Volde, og man kan forestille sig deres Magt, at de endog havde kastet nogle Kanoner ned fra deres Lavetter. Amsterdam saae om Morgenen ud som en ruineret Stad, Digerne vare gjennembrudte, Vandet strømmede ind, og næsten ikke et Tag var heelt. J Utrecht bleve mange Mennesker lemlæstede under Ruinerne af det omstyrtede Skuespilhuus. Mange Møller kom i Brand ved Stormen, og hele Byen Beest afbrændte i Bund og Grund. Ved Nykerk styrtedes over et halvthundrede Huse omkuld. Grave saae ud som en Stad der har udholdt et 3 Dages Bombardement. Ogsaa i Holland har de Dræbtes og Lemlæstedes Antal væ et meget stort. Mangfoldige Skibe vare forulykkede, og en Mængde Liig drevet op paa Kysten. Ogsaa Antwerpen vare endeel Huse omstyrtede. Havskummet beskrives derfra som Sneeflokke. Tæt derved vare nogle Skibe blevne opflagte af Bølgerne, og flere sønderslagne. Nogle Mennesker vare ført tilveirs af Orkanen og ihielslagne. J Rhin-Egnene var man tillige hjemsøgt af Oversvømmelse. Over en Snees Fartøier vare der forgaaede i Stormveiret. J Curhavn havde man troet, skrives der, at Himmel og Jord vilde forgaae. Ogsaa der vare nogle Skibe forliste og sønderslagne. Paa Elben mellem Blekede og Bottzenburg vare 8 Skibe gaaede under. I Nærheden heraf begroves 500 Faar under en Staldbygnings Ruiner. J Ossnabruck sloges ogsaa nogle Mennesker ihiel ved et omstyrtet Huus. Der som fler Steder havde man havt Torden og Lynild, og kor for Uveiret 12 Sr. Varme. (Det er ikke muligt at kunne fortælle al den Jammer og Elendighed som berettes fra alle Kanter, Børsenhalle indeholder en høist sørgelig Beretning om forulykkede Skibe.)